Proiect

parlamentul republicii moldova

lege

pentru modificarea şi completarea unor acte legislative

Parlamentul adoptă prezenta lege organică.

Art.I. – Articolul 5 din Legea nr.1163-XIV din 26 iulie 2000 cu privire la controlul exportului, reexportului, importului şi tranzitului de mărfuri strategice  (Monitorul Oficial al Republicii Moldova, 2000, nr. 137-138, art.970), cu completările ulterioare, se modifică după cum urmează:

la alin.(1) lit. b), cuvintele „ şi produsele izotopice” se exclud;

alin.(3) va avea următorul cuprins:
„(3) Importul, tranzitul şi reexportul de pe teritoriul Republicii Moldova al agenţilor de afecţiuni umane, animale şi vegetale, al variantelor acestor agenţi, modificate genetic, sînt interzise”. 

Art. II. – La articolul 8 alin.(1) din Legea nr.451-XV din 30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr. 108-109, art.836),  cu modificările şi completările ulterioare, pct. 22) va avea următorul cuprins:

“22) activităţile nucleare şi radiologice, cu utilizarea surselor radioactive ce se referă la categoriile I-III;”.

Art. III. – Articolul 385 din Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr. 159-162 art.648), cu modificările şi completările ulterioare, va avea următorul cuprins: 

 „Articolul 385. Supravegherea şi controlul de stat în domeniul radioprotecţiei şi securităţii nucleare 

Supravegherea şi controlul de stat asupra respectării cerinţelor radioprotecţiei şi securităţii nucleare sînt exercitate de către Agenţia Naţională de Reglementare a Activităţilor Nucleare şi Radiologice”.

Art. IV. – La articolul 11 din  Legea nr. 235-XVI din 20 iulie 2006 cu privire la principiile de bază de reglementare a activităţii de întreprinzător, (Monitorul Oficial al Republicii Moldova, 2006, nr.126-130, art.627), cu modificările şi completările ulterioare, alineatul (3) după cuvîntul „vizează” se completează cu cuvintele „activităţile nucleare şi radiologice ,”.

Preşedintele  Parlamentului 

NotĂ informativă 
la proiectul Hotărîrii Guvernului privind aprobarea proiectului Legii pentru modificarea şi completarea unor acte legislative

          Prezentul proiect a fost elaborat întru executarea prevederilor art.40 al Legii nr.111-XVI din 11 mai 2006.

          Proiectul prevede expunerea în redacţie nouă a articolului 385 din Codul muncii, în scopul aducerii acestuia în conformitate cu prevederile Legii nr.111-XVI din 11.05.2006.

           De asemenea proiectul prevede modificarea art.11 al Legii cu privire la principiile de bază de reglementare a activităţii de antreprenoriat, nr.235-XV din 20.07.006, in scopul excluderii de sub regimul aprobării tăcite a activităţilor nucleare şi radiologice, deoarece activităţile respective pot prezenta un pericol sporit pentru sănătatea oamenilor, mediului şi chiar pentru securitatea statului.

          În scopul eliminării dublărilor din actele legislative, în proiect se propune excluderea capitolului VII din Legea privind protecţia mediului înconjurător,  nr. 1515-XII din 16.06.93. 

          În Legea cu privire la controlul exportului, reexportului, importului şi tranzitului de mărfuri strategice, nr.1163-XIV din 26.07.2000 se propun modificări pentru a exclude utilizarea unor termeni incorecţi din punct de vedere tehnic, şi anume, în art. 5 al.(1), lit. b) sintagma „şi produsele izotopice” se exclude. Deasemenea, se propune de a exclude din alineatul (3) al aceluiaşi articol tot ce se referă la mărfurile radioactive şi materialele nucleare deoarece activităţile respective sînt reglementate în Legea nr.111-XVI din 11.05.2006.

         În Legea privind licenţierea unor genuri de activitate Nr.451-XV din 30.07.2001 (Monitorul Oficial 108-109/836, 06.09.2001), se propune expunerea în redacţie nouă a enumerării  22) din al.(1) al art. 8, după cum urmează:

“Activităţile prevăzute în Art. 3 al Legii nr. 111-XVI din 11 mai 2006 privind desfăşurarea în siguranţă a activităţilor nucleare şi radiologice se supun licenţierii în condiţiile prevăzute în Art. 23 al aceleiaşi legi.” Această modificare este necesară, luînd in consideraţie faptul, că licenţierea activităţilor trebuie prevăzută în dependenţă de pericolul ce îl prezintă sursele de radiaţii ionizante. 

